Diari Oficial de la Generalitat Valenciana


Sumari del DOGV 7453, del 29-01-2015 (2015/658)

RESOLUCIÓ de 16 de gener de 2015, del president de l’Institut Valencià de Competitivitat Empresarial (IVACE), per la qual es convoquen Beques Talent 2015 per a titulats universitaris en matèries relacionades amb la internacionalització de les empreses i es convoca a les entitats de desti col·laboradors en el desenrotllament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7453

Data del DOGV
:   29-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/658


Data del document
:   16-01-2015

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * ajuda pública

RESOLUCIÓ de 16 de gener de 2015, del president de l’Institut Valencià de Competitivitat Empresarial (IVACE), per la qual es convoquen Beques Talent 2015 per a titulats universitaris en matèries relacionades amb la internacionalització de les empreses i es convoca a les entitats de desti col·laboradors en el desenrotllament. [2015/658]  
Entre les funcions atribuïdes a l'Institut Valencià de Competitivitat Empresarial, IVACE, es troba establir, gestionar i tramitar línies d'ajuda i incentius dirigits a la creació, modernització i internacionalització de les empreses valencianes, així com promoure la formació en diversos aspectes d'interés per a les empreses, entre els quals es troba el relatiu al de la seua internacionalització. Per a això l'IVACE disposa de diverses ferramentes entre les quals hi ha la convocatòria de beques per a la formació i especialització professional de jóvens titulats.   
  
D'acord amb l'anterior i a fi de contribuir en els distints aspectes que afecten el procés d'internacionalització de les empreses, l'Institut Valencià de Competitivitat Empresarial convoca les Beques Talent 2015, i les entitats de destinació colaboradores en el seu desenrotllament.  
D'acord amb això i en l'ús de les facultats que em conferix l'article 4 del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial, i d'acord amb el que preveu la Llei 38/2003, de 17 de novembre, General de Subvencions, esta presidència ha resolt la convocatòria de les Beques Talent 2015 en els termes següents:  
  
  
Article 1. Objecte   
L'institut Valencià de Competitivitat Empresarial convoca les Beques Talent 2015, l'objectiu de les quals és la formació i especialització professional dels jóvens de la Comunitat Valenciana, així com la realització de pràctiques sobre els distints aspectes que afecten el procés d'internacionalització de les empreses de la nostra Comunitat. Les Beques Talent 2015 perseguixen la millora del capital humà a fi de facilitar la seua inserció en el mercat laboral i formar professionals qualificats especialitzats en internacionalització contribuint clarament al compliment de les recomanacions i objectius comunitaris en matèria d'ocupació. Així mateix, es convoca les entitats de destinació colaboradores en el desenrotllament de les beques que complisquen amb els requisits establits en l'article 15 d'esta convocatòria.  
  
Article 2. Programa   
La finalitat d'estes beques és la formació i especialització professional en internacionalització dels jóvens de la Comunitat Valenciana en els seus dos vessants: l'exportació i l'atracció d'inversió estrangera. Per a això, s'elaborarà per part de l'IVACE, en consens amb l'entitat de destinació corresponent, un programa formatiu amb una duració màxima de dotze (12) mesos consistent en la realització de pràctiques en comerç exterior que es podran desenrotllar a:  
A) Oficina de l'IVACE a València.  
El programa de formació dirigit als becaris que es desenrotllarà a l'oficina de l'IVACE a València versarà sobre les matèries següents:  
  
- Base exportadora de la Comunitat Valenciana: coneixement i identificació de les empreses i sectors que la constituïxen.  
- Activitats de promoció: convocatòries, organització de missions comercials, missions inverses, preparació d'agendes de treball.  
- Projectes oferits per organismes multilaterals: coneixement de les bases de dades dels diversos organismes, busca de licitacions internacionals, preparació de manifestacions d'interés, prequalificacions i ofertes tècniques/ financeres.  
- Projectes de cooperació d'organismes regionals i programes de cooperació europea.  
- Gestió de servicis a empreses: servicis d'informació, d'assessorament, de promoció, programes de suport a la internacionalització.  
- Preparació d'estudis i notes sobre els factors que afecten l'establiment d'empreses en la Comunitat Valenciana, així com sobre la implantació d'empreses de la Comunitat Valenciana en l'exterior.  
  
- Projectes i oportunitats d'inversió i implantació internacional: estudi de consultes, seguiment dels projectes, busca d'informació sobre finançament per a projectes d'implantació, recopilació i estudi de la normativa vigent i diverses estructures jurídiques dels països objecte de la implantació.  
- Projectes i oportunitats d'atracció d'inversió estrangera en la Comunitat Valenciana.  
B) Delegacions d'IVACE en l'exterior i empreses adjudicatàries de la contractació del servici d'assessorament internacional a les empreses de la Comunitat Valenciana.   
El programa formatiu dels becaris en les delegacions d'IVACE en l'exterior se centrarà especialment a conéixer el mercat del país de destinació, recolzar la prestació de servicis individuals a empreses en eixe mercat i desenrotllar-hi activitats de promoció.  
  
C) Associacions, instituts tecnològics, entitats o organismes sectorials de la Comunitat Valenciana i altres entitats de la Comunitat Valenciana:   
El programa formatiu dels becaris en les associacions, instituts tecnològics, entitats o organismes sectorials de la Comunitat Valenciana consistirà en la realització de pràctiques que tindran com a objectiu l'especialització màxima del becari o de la becària en el sector assignat i que consistirà a desenrotllar qualsevol actuació relativa a l'àrea d'internacionalització, com ara:  
- Assistència a fires  
- Assistència a seminaris i conferències  
- Elaboració d'informes  
- Elaboració d'estudis de mercat  
- Realització d'accions comercials, activitats de promoció, etc.  
D) Empreses de la Comunitat Valenciana i organismes de promoció de la internacionalització.  
El programa formatiu dels becaris es desenrotllarà en empreses de la Comunitat Valenciana que compten amb filials i/o projectes d'implantació en l'exterior o bé en aquells organismes entre els objectius dels quals es trobe la internacionalització de les empreses (institucions oficials, organismes multilaterals, bancs multilaterals de desenrotllament, cambres de comerç, oficines econòmiques i comercials d'Espanya en l'exterior).  
S'executarà un pla de formació consensuat entre l'IVACE i l'empresa o organisme de destinació, basat en l'aprenentatge. Un tutor designat per l'empresa o organisme de destinació realitzarà el seguiment i avaluació del becari o de la becària i es responsabilitzarà de la seua formació.  
En el supòsit d'existir qualsevol tipus de problemàtica en la tramitació de la documentació necessària per al desplaçament i incorporació del becari o de la becària al país de destinació, estos podran començar la seua labor formativa en les oficines centrals de l'IVACE fins a la seua efectiva incorporació a la destinació assignada o qualsevol altra que s'estime convenient.  
Simultàniament, la formació pràctica es complementarà amb una formació teòrica consistent en la realització d'un Curs Superior d'Internacionalització de l'Empresa Valenciana, d'un màxim de 260 hores de duració.  
L'objectiu d'este curs és proporcionar al becari o a la becària una visió global de l'activitat empresarial internacional, i de l'entorn institucional involucrat en la promoció exterior i internacionalització de les empreses de la Comunitat Valenciana. Durant la realització del curs, l'alumne o alumna es formarà, almenys, en les matèries següents:  
- Mòdul de fonaments econòmics  
- Mòdul de màrqueting internacional  
- Mòdul de finances internacionals  
- Mòdul de logística  
- Mòdul de dret internacional  
- Mòdul de sensibilització ambiental  
- Mòdul d'igualtat d'oportunitats  
Serà requisit indispensable per a obtindre el certificat d'aprofitament d'esta beca la superació amb èxit del Curs Superior d'Internacionalització de l'Empresa Valenciana.   
No hauran de realitzar este curs aquells aspirants que acrediten haver realitzat i superat amb èxit un màster en gestió de comerç internacional, el curs superior d'internacionalització de l'empresa o bé haja superat la part teòrica d'un màster d'internacionalització de més de 260 hores.   
  
Article 3. Marc normatiu i règim de competència  
A més del que establix la present resolució, seran aplicables la Llei 38/2003, de 17 de novembre, General de Subvencions, i la normativa que la desplega, i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el seu incompliment podrà donar lloc a la revocació de la beca per part de l'IVACE.  
En virtut del que establixen els articles 3.4 i 7.4 del Decret 147/2007, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes Beques Talent 2015 no estan subjectes a l'obligació de notificació a la Comissió Europea per no reunir tots els requisits de l'article 107.1 del Tractat de Funcionament de la Unió Europea, concretament, per no suposar un avantatge per a una empresa, ni falsejar la competència o afectar els intercanvis comercials entre estats membres.  
  
Igualment, per al cas que la present convocatòria siga finalment cofinançada pel Fons Social Europeu seran aplicables el Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'establixen disposicions comunes relatives al Fons Europeu de Desenrotllament Regional, al Fons Social Europeu, al Fons de Cohesió, al Fons Europeu Agrícola de Desenrotllament Rural i al Fons Europeu Marítim i de la Pesca, i pel qual s'establixen disposicions generals relatives al Fons Europeu de Desenrotllament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga al Reglament (CE) núm. 1083/2006 del Consell.  
  
El Reglament Delegat (UE) núm. 480/2014 de la Comissió, de 3 de març de 2014, del Parlament Europeu i del Consell, pel qual s'establixen disposicions comunes relatives al Fons Europeu de Desenrotllament Regional, al Fons Social Europeu, al Fons de Cohesió, al Fons Europeu Agrícola de Desenrotllament Rural i al Fons Europeu Marítim i de la Pesca, i pel qual s'establixen disposicions generals relatives al Fons Europeu de Desenrotllament Regional, al Fons Social Europeu, al Fons de Cohesió i al Fons Europeu Marítim i de la Pesca.  
  
L'Orde EHA 524/2008/, de 26 de febrer, i l'Orde TKY 4574/2008, de 14 d'octubre, per la qual s'aproven les normes sobre els gastos subvencionables dels programes operatius del Fons Europeu de Desenrotllament Regional i del Fons Social Europeu durant el període de programació 2007'2013.  
  
Article 4. Duració del programa de beques  
La duració de la beca, sempre que existisca crèdit adequat i suficient per a cada un dels exercicis pressupostaris, s'estendrà com a màxim fins a dotze (12) mesos, prèvia acceptació de la beca per part del becari o de la becària a través del corresponent document.  
  
Article 5. Dotació econòmica  
Per als fins formatius anteriorment descrits cada beca estarà dotada amb una quantia econòmica per import de dotze mil vint euros (12.020,00 ?) bruts anuals, als quals s'aplicaran les corresponents retencions d'acord amb la normativa vigent.  
Addicionalment, quan tot o part de la beca vaja a realitzar-se a l'estranger s'abonarà al becari o a la becària un import addicional que variarà en funció de la destinació de la beca (complement de destinació) assignada segons l'annex I adjunt. El càlcul del complement de destinació s'establix d'acord amb uns criteris objectius fixats per l'IVACE basats en el cost de la vida i les característiques pròpies del lloc de destinació.  
Ambdós imports tenen el caràcter d'anual per la qual cosa seran percebuts pel becari o per la becària en funció del temps de gaudi efectiu de la beca.  
L'anterior dotació, així com tots els gastos relacionats amb la beca, podran ser cofinançats al 50 %pel Fons Social Europeu amb càrrec a la línia pressupostària T8029000 de l'exercici 2015 per un import de 500.000 euros i amb càrrec al capítol 2 del pressupost de l'IVACE per a 2015 un total de 70.000 euros.Tenint en compte que el desenrotllament de la beca tindrà lloc durant els exercicis 2015 i 2016, el pressupost corresponent a 2016, amb caràcter estimatiu de 160.000,00 euros, estarà condicionat a l'existència de pressupost en el dit exercici i a la seua publicació en el DOCV  
Els gastos derivats del desenrotllament de les Beques Talent 2015 seran conformes a les normes d'elegibilitat basant-se en l'Orde EHA/524/2008, de 26 de febrer, i l'Orde TIN/2965/2008, de 14 d'octubre, per la qual s'aproven les normes sobre els gastos subvencionables dels programes operatius del Fons Europeu de Desenrotllament Regional i del Fons Social Europeu durant el període de programació 2007-2013.  
A més, l'IVACE es farà càrrec dels gastos inherents a la beca següents:  
- Bitllet d'anada i tornada a la destinació corresponent.  
- Assegurança d'accident i malaltia per als becaris desplaçats a l'exterior.  
- Gastos de desplaçament en destinació ocasionats pel mateix desenrotllament de la beca i autoritzats prèviament per l'IVACE.  
- Gastos extraordinaris degudament motivats ocasionats pel propi desenrotllament de la beca, autoritzats i aprovats prèviament per l'IVACE.  
Així mateix l'IVACE i el becari o la becària firmaran un contracte de comodat per a l'ús d'un ordinador portàtil (propietat d'IVACE), quan les necessitats del lloc de destinació així ho requerisquen.  
Per als becaris desplaçats a l'estranger està prevista la possibilitat d'avançar fins a un màxim del vint-i-cinc per cent (25 %) de l'import total corresponent al complement de destinació.  
  
Article 6. Liquidació i pagament  
La dotació de la beca s'abonarà directament per l'IVACE al becari o a la becària i es fraccionarà mensualment, en un màxim de dotze (12) mensualitats.  
La part corresponent a l'última aportació econòmica es farà efectiva després de la finalització satisfactòria de la beca, la qual cosa s'acreditarà per mitjà de l'entrega a l'IVACE dels informes trimestrals i memòria final i la seua aprovació per part d'este.   
  
Article 7. Nombre de places i procediment de concessió  
El nombre de beques convocades per a la realització del programa de Beques Talent 2015 és de com a màxim 30, procedint-se a la seua adjudicació en règim de concurrència competitiva d'acord amb el que disposa la present resolució.  
  
Article 8. Beneficiaris. Requisits   
Podran ser beneficiaris de la Beques Talent 2015 les persones físiques que reunisquen els requisits següents:  
a) Ser ciutadà o ciutadana de la Unió Europea i resident en la Comunitat Valenciana, almenys, des de dotze (12) mesos abans de la data de publicació de la convocatòria en el Diari Oficial de la Comunitat Valenciana.  
b) Ser menor de 30 anys a data de la publicació de la convocatòria en el Diari Oficial de la Comunitat Valenciana.  
c) Estar en possessió d'una titulació universitària de grau superior. En el supòsit de titulació obtinguda en qualsevol país diferent d'Espanya, esta titulació haurà d'anar acompanyada de l'homologació pel Ministeri d'Educació espanyol (o per alguna universitat pública espanyola) corresponent al nivell exigit en la present convocatòria, o bé estar en possessió d'un títol de grau, i acreditar un mínim de quatre anys d'estudis universitaris.  
d) Anglés parlat i escrit, així com castellà en el cas d'aquells aspirants que no posseïsquen la nacionalitat espanyola.   
e) No haver sigut beneficiari o beneficiària de cap altra beca de semblants característiques (concedides per administracions, cambres de comerç, altres organismes de promoció comercial, etc.), amb independència de la procedència del seu finançament.   
f) Estar en situació de desocupació en qualsevol país de la Unió Europea i no ser perceptor de prestacions per l'esmentat motiu, la qual cosa haurà d'acreditar-se en el moment de l'acceptació de la beca.  
g) No estar afectat o afectada per cap limitació incompatible amb el desenrotllament funcional o geogràfic de la beca.  
h) No tindre antecedents penals o estar incurs en causa cap penal que impedisquen el desenrotllament funcional o geogràfic de la beca.   
i) Trobar-se al corrent en les seues obligacions fiscals i amb la Seguretat Social.  
j) No incórrer en cap de les causes d'inhabilitació previstes en l'article 13.2 de la Llei 38/2003, de 17 de novembre, General de Subvencions.  
  
Article 9. Termini i formalització de solicituds  
9.1. L'imprés de solicitud que els candidats hauran d'emplenar estarà disponible en la pàgina web de l'IVACE a partir de l'endemà de la publicació en el Diari Oficial de la Comunitat Valenciana de la present convocatòria. La presentació de l'imprés de solicitud, així com la documentació solicitada en l'IVACE, podrà realitzar-se per qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si s'opta per fer l'enviament per mitjà de correu, l'interessat haurà d'acreditar, amb el resguard corresponent, la data d'imposició de l'enviament i comunicar en el mateix dia al departament de formació de l'IVACE (adreça electrònica:   
?dogiwwwemtfvlcehon.zhrch@opi.uf?), la remissió de la solicitud.   
El termini de presentació de solicituds finalitzarà el 2 de març de 2015 a les 15:00 hores.  
9.2. Documentació  
a) Documentació a aportar en el moment d'entrega de la solicitud de beca.  
- Imprés de solicitud degudament emplenat, firmat i amb fotografia grandària carnet.  
- Fotocòpia del DNI en vigor. Els nacionals d'un estat membre de la Unió Europea presentaran la documentació equivalent.  
- Certificat d'empadronament en la Comunitat Valenciana en què s'especifique la data d'alta en la localitat corresponent, almenys, des de dotze (12) mesos abans de la data de publicació de la convocatòria en el Diari Oficial de la Comunitat Valenciana.  
- Fotocòpia simple que acredite l'obtenció de la titulació universitària de grau superior a què es referix l'apartat c de l'article 8 de la present resolució o, a falta d'això, fotocòpia simple del resguard de la seua solicitud.  
- Fotocòpia simple de l'expedient acadèmic en què figuren les qualificacions obtingudes, la data d'obtenció d'estes i el nombre de convocatòries.  
- Currículum redactat pel solicitant o per la solicitant.  
- Certificat de no tindre antecedents penals o de no estar sotmés o sotmesa en cap causa penal que impedisquen el desenrotllament funcional o geogràfic de la beca emés pel Ministeri de Justícia.  
- Qualsevol altra documentació que acredite els mèrits de l'interessat o la interessada. En el cas de l'experiència professional, caldrà aportar certificat de la vida laboral o contracte/contractes amb l'empresa o empreses on es detalle el lloc. En el cas dels cursos de formació, caldrà aportar fotocòpia simple de títols o diplomes en què s'acredite el nombre d'hores de què consten estos.  
b) Documentació a aportar en el moment d'acceptació de la beca.  
- Documentació acreditativa de trobar-se en situació de desocupació i certificat de situació expedit pel Ministeri d'Ocupació i Seguretat Social en relació a la incompatibilitat, consistent en no ser perceptor de prestacions per desocupació en el moment d'acceptació de la beca.  
   
Tota la documentació presentada haurà d'estar redactada ?o traduïda- en castellà o valencià.  
9.3. Esmena  
Si la solicitud aportada és incompleta o presenta errors esmenables, es requerirà a la persona interessada perquè en el termini de 10 dies hàbils esmene la falta o acompanye els documents preceptius, amb advertència que si no ho fa se la tindrà per desistida de la seua solicitud. Transcorregut eixe termini, després de l'avaluació i admissió de les solicituds, es publicarà la llista de candidats admesos i convocats a realitzar les proves de selecció corresponents. Esta llista estarà disponible en la pàgina web de l'IVACE: .  
9.4. Exclusió  
Seran excloses del procés d'avaluació:  
- Les solicituds presentades fora del termini fixat.   
- Les solicituds d'aquells candidats que hagen sigut beneficiaris d'alguna de les beques d'internacionalització de l'extint IVEX o de les Beques Talent 2014, que hagen renunciat a estes amb anterioritat a la seua finalització.  
- Les solicituds els candidats de les quals no reunisquen els requisits assenyalats en esta resolució i les que no continguen tota la documentació solicitada.  
- Aquelles solicituds de les quals es desprenga l'existència de maniobra fraudulenta o mala fe amb l'objecte de ser beneficiari o beneficiària d'una de les beques previstes en esta convocatòria.  
9.5. Les dades personals dels solicitants arreplegades en el transcurs del procediment seran incloses en un fitxer automatitzat, en els termes i condicions exigibles per la normativa aplicable en matèria de protecció de dades de caràcter personal, amb la finalitat de valorar-ne l'aptitud en el procediment de concessió de les beques.  
  
Els solicitants podran exercir els seus drets d'accés, rectificació i cancelació en l'adreça de correu postal de l'IVACE: IVACE, Ciutat Administrativa 9 d'octubre, torre 2, carrer de Castán Tobeñas, núm. 77, 46167 València. (accés pel carrer Nou d'Octubre).  
  
Article 10. Selecció de candidats  
10.1. Criteris d'avaluació  
En cap cas els mèrits puntuaran més de deu (10) punts.  
10.2. Proves de selecció  
- Prova obligatòria d'anglés oral (eliminatòria).  
- Prova obligatòria d'anglés escrit (eliminatòria).  
- Prova d'un segon idioma estranger (opcional).   
- Test aptitudinal (no eliminatori).  
- Entrevista personal (no eliminatoria): Els candidats que hagen aprovat les proves d'anglés oral i escrit seran convocats a través de la pàgina web de l'IVACE a una entrevista personal que durà a terme la comissió d'avaluació, l'objecte de la qual és analitzar l'adequació dels candidats al perfil requerit per les beques.  
Cada una de les proves es puntuarà de 0 a 10; i hauran de superar-se amb una nota mínima de 5 punts les de caràcter eliminatori.  
El quadro següent establix un resum de les baremacions i el seu pes sobre l'avaluació final de les solicituds:  
  
Valoracions Puntuacions Ponderació   
sobre la nota final  
Mèrits acadèmics Màxim 10 30 %  
Mèrits professionals   
Mèrits personals   
Altres mèrits   
Idioma anglés Màxim 10 30 %  
Segon idioma Màxim 10 10 %  
Test aptitudinal Màxim 10 10 %  
Entrevista personal Màxim 10 20 %  
  
  
  
La relació d'aspirants que vagen superant cada una de les proves eliminatòries es publicarà en la pàgina web de l'IVACE, ?http://internacional.ivace.es/home.html?. El resultat de les proves eliminatòries no es notificarà individualment als/les candidats/as. Aquells/as que no superen alguna de les proves eliminatòries exigides, no seran convocats/as a la prova següent.   
10.3. Calendari de proves  
El calendari de proves consistents en prova d'idioma anglés escrit, anglés oral, segon idioma opcional, test aptitudinal i entrevista personal, així com el seu lloc de realització i les possibles modificacions , es publicarà amb la suficient antelació, en la pàgina web d'IVACE: ?http://internacional.ivace.es/home?. Així mateix, en este calendari es determinarà la data de publicació de la relació de beques concedides.   
10.4. Instrucció i avaluació de les solicituds  
L'òrgan instructor del procediment de concessió de les beques serà l'Àrea de Promoció Internacional de l'IVACE. L'òrgan instructor tindrà com a finalitat supervisar el desenrotllament de la convocatòria, revisar les solicituds per a determinar la seua idoneïtat o proposar la seua desestimació, realitzar la primera valoració i la proposta de candidats al tribunal seleccionador.   
Les ajudes es concediran sota el règim de concurrència competitiva, per mitjà d'una comparació de les solicituds presentades a les quals s'aplicaran els criteris de valoració fixats i s'establirà una prelació segons la puntuació obtinguda.  
La selecció dels becaris s'haurà de realitzar respectant les polítiques horitzontals en matèria d'igualtat d'oportunitats i atenent a principis de publicitat suficient i valoració equitativa dels candidats.  
  
L'òrgan instructor verificarà de cada solicitant el compliment dels requisits exigits en la convocatòria; en el cas de resultar d'acord amb esta, procedirà a l'anàlisi de les solicituds i si aquella compta finalment amb cofinançament del Fons Social Europeu (FSE), es procedirà a l'aplicació dels criteris de selecció del programa operatiu FSE de la Comunitat Valenciana. Com a resultat de la seua actuació, l'òrgan instructor emetrà una preavaluació que serà elevada al Tribunal Seleccionador a què es referix l'article següent.  
10.5. Tribunal seleccionador  
Després dels actes d'instrucció i l'aplicació dels criteris de valoració, la preavaluació resultant serà sotmesa al tribunal seleccionador. El tribunal seleccionador té com a competències supervisar el procés de selecció i la correcta aplicació dels criteris d'avaluació establits, i elaborar la relació definitiva dels aspirants a qui s'adjudiquen les beques.  
  
El Tribunal Seleccionador estarà integrat per:  
President: directora adjunta de l'IVACE (Unitat IVACE Internacionalització).  
Vocals: quatre representants de l'Àrea de Promoció Internacional de l'IVACE, assumint un d'ells la secretaria del tribunal, amb veu i vot.  
  
El tribunal podrà requerir l'assessorament d'especialistes en la matèria objecte de les proves del procés de selecció per a l'avaluació dels candidats.  
10.6. Adjudicació de les beques  
L'adjudicació i denegació de les beques i la constitució de la borsa de suplents serà facultat del president de l'IVACE, a la vista de l'expedient i a proposta del Tribunal Seleccionador.   
La relació de beques concedides, es publicarà en la pàgina web de l'IVACE, ?http://www.ivace.es- així com en el Diari Oficial de la Comunitat Valenciana. Així mateix, es notificarà als interessats les solicituds que hagen resultat desestimades.  
Els candidats a qui no s'adjudique la beca havent superat les proves de selecció corresponents passaran a integrar la borsa de suplents de la present convocatòria. Es delega en la directora adjunta de l'IVACE (Unitat IVACE Internacionalització) el nomenament dels nous becaris que procedents de la borsa de suplents i per orde de puntuació obtinguda substituiran els que per renúncia o impossibilitat no vagen a disfrutar de la beca inicialment concedida.  
  
La formalització de la beca per part de l'IVACE i el candidat o candidata seleccionats es durà a terme a través del corresponent document dins dels 30 dies següents a la publicació de la relació de beques concedides, moment en què haurà d'acreditar que es troba en situació de desocupació en la forma prevista en l'article 9.2 d'esta convocatòria.  
  
L'assignació de la destinació de cada un dels becaris serà facultat del tribunal seleccionador, tenint en compte:  
- L'adequació del seu perfil i coneixement d'idiomes que hi haja demostra.  
- Les preferències expressades pels candidats en les entrevistes realitzades, prèvies a la concessió de les beques, així com la valoració del perfil dels becaris, segons l'entrevista personal.  
Amb caràcter previ a la incorporació dels becaris en les seues respectives destinacions, l'IVACE podrà organitzar activitats de formació teòrica i/o pràctica complementàries. Serà obligatori assistir com a mínim a huitanta-cinc per cent (85 %) del contingut total d'hores formatives de cada una de les mencionades activitats. La no-assistència a les esmentades activitats que no haja sigut degudament justificada i prèviament aprovada per l'IVACE o l'assistència a menys del huitanta-cinc per cent (85 %) del total d'hores formatives de cada una de les activitats podrà donar lloc a la rescissió de la beca per part de l'IVACE.  
  
L'IVACE es reserva el dret a deixar vacant alguna plaça quan els perfils dels participants no s'ajusten al que hi requerix.  
  
Article 11. Drets i obligacions dels beneficiaris  
11.1. Acceptació  
L'acceptació de la beca es formalitzarà per mitjà d'un document firmat pel becari o per la becària en el qual es comprometrà a complir les condicions establides en la present resolució i en el qual es preveuran els seus drets i obligacions.   
11.2. Dedicació  
Els beneficiaris de la beca es dedicaran de manera exclusiva a les activitats pròpies d'esta. Així mateix acataran les normes de funcionament del centre o entitat de destinació, i s'involucraran al màxim en l'oportunitat que els brinda l'IVACE d'aprofundir en els coneixements de la internacionalització de l'empresa.   
La falta d'assistència al centre o entitat de destinació, sempre que no estiga degudament justificada o prèviament autoritzada, suposarà la suspensió de l'ajuda per part de l'IVACE.  
El becari o la becària haurà de participar en qualsevol activitat formativa indicada per l'IVACE, les entitats i les empreses colaboradores, si es consideren pertinents per al tema o destinació de la beca.  
Durant el període de vigència de la beca, el becari o becària tindrà dret al gaudi d'un període de descans retribuït que tindrà una duració màxima de dos (2) setmanes naturals per any.  
11.3. Incompatibilitats  
El gaudi d'una d'estes beques és incompatible amb la percepció de la prestació per desocupació, amb qualsevol altre tipus de beca o ajuda, així com amb el desenrotllament d'una activitat laboral regular.  
A més, la condició de becari o becària no generarà en cap moment cap relació laboral amb l'IVACE, entitats oficials i empreses on es troben destinats.  
11.4. Informes i avaluació intermèdia i final de la beca  
El becari o becària remetrà a l'IVACE:  
- Un informe sobre el desenrotllament de la beca que es realitzarà trimestralment.  
- Una memòria final a la conclusió de la beca, en la qual explique l'activitat exercida durant les pràctiques formatives i detalle qualsevol altre aspecte que considere de rellevància.  
En el cas que finalment la present convocatòria compte amb cofinançament del FSE, serà necessari que en tot cas el beneficiari siga coneixedor que la beca consistent en un període de pràctiques i de formació modalitat en línia està cofinançada pel Programa Operatiu del FSE de la Comunitat Valenciana 2014-2020 i ha sigut seleccionada dins d'este programa operatiu.  
Per a complir amb l'esmentat requisit el beneficiari o beneficiària haurà d'incloure el logotip del FSE en tots els documents relacionats amb l'activitat subvencionada. La inclusió del logotip FSE es realitzarà en qualsevol format en què estiga suportada la documentació de la beca, és a dir, paper, DVD, CD, pantalla informàtica, etc.  
Els logotips del FSE es podran descarregar si és el cas de la pàgina http://internacional.ivace.es, en l'apartat documentació annexa del text del programa.  
11.5. Comunicacions a tercers  
En el cas que finalment la present convocatòria compte amb cofinançament del FSE, el becari o la becària haurà de fer constar en qualsevol document que elabore, inclosos publicacions, informes, correus electrònics, etc., i davant de tercers, la seua condició de becari o becària de l'IVACE durant el desenrotllament de la seua beca, fent-ne menció explícita al cofinançament al 50 per cent per part del Programa Operatiu FSE de la Comunitat Valenciana 2014-2020.   
11.6. Notificacions  
El becari o la becària notificarà a l'IVACE la seua incorporació a la destinació i qualsevol canvi o incidència que afecte el normal desenrotllament del període formatiu.   
Així mateix comunicarà a l'IVACE qualsevol canvi de les circumstàncies que van donar lloc a l'atorgament de la beca.   
11.7. Certificat d'aprofitament  
Finalitzat el període de gaudi de la beca i després de la presentació de la memòria final, s'estendrà el pertinent certificat d'aprofitament i compliment de la beca per part de l'IVACE.  
  
Article 12. Control i verificació  
Tant els beneficiaris de les beques com els tercers relacionats amb l'objecte de la subvenció hauran de sotmetre's a l'actuació de comprovació, verificació i control financer de l'activitat subvencionada efectuades en qualsevol moment per l'IVACE, facilitant en tot moment quanta informació se solicite en l'exercici de les esmentades actuacions i, en especial, posant a disposició la totalitat de documents necessaris per a una pista d'auditoria adequada.  
  
Article 13. Incompliment i incidències   
13.1. Davant de l'incompliment pel becari o la becària dels termes establits en la present resolució o amb un informe previ desfavorable del tutor assignat al becari o la becària en destinació, així com el tutor assignat en el curs superior d'internacionalització, l'IVACE, previ expedient instruït a este efecte, i amb audiència prèvia de la persona interessada, podrà deixar sense efecte l'adjudicació de la beca, reclamant per la via pertinent la quantitat avançada, si n'hi haguera.  
13.2. En cas de renúncia a la beca, el becari o la becària haurà de notificar-ho per escrit a l'IVACE, amb quinze dies d'antelació, exposant detalladament les raons de la seua renúncia i presentant un informe relatiu al període del programa formatiu desenrotllat, si és procedent. L'IVACE determinarà, en funció de la part del programa formatiu desenrotllat, si corresponen reintegraments parcials o totals o abonaments de les ajudes previstes.  
L'IVACE establirà la substitució per suplents de conformitat amb la llista establida a este efecte, basant-se en les renúncies que s'hagen produït. L'IVACE valorarà, en virtut del temps transcorregut dins del programa formatiu, la possibilitat d'incorporació dels suplents.   
13.3. L'IVACE es reserva la facultat de revocar la beca quan al seu parer la conducta del becari o de la becària o la seua actuació resulte ineficaç o perjudicial per a la imatge i els interessos tant de l'IVACE com de les empreses de la Comunitat Valenciana i/o la resta d'organismes involucrats en esta convocatòria.  
13.4. En el cas que concórrega alguna causa de malaltia, o qualsevol altra que impedisca al becari o a la becària continuar amb la formació, segons el que establix la present resolució, serà el Tribunal Seleccionador el que decidirà, examinant totes les circumstàncies, sobre la possibilitat que el becari o la becària puga o no continuar amb el gaudi de la beca.   
13.5. L'IVACE es reserva el dret d'introduir modificacions en la resolució de la convocatòria, així com a la seua més àmplia interpretació, sempre que redunde en el millor desenrotllament d'esta convocatòria.  
13.6. El Tribunal resoldrà tots els dubtes i incidències que puguen sorgir en el desenrotllament d'esta convocatòria i tot el que, fent referència a esta, no s'haja previst en esta resolució.  
13.7. Els becaris seleccionats es comprometran a facilitar informació sobre la seua situació laboral als sis mesos de la finalització de la seua beca.  
  
Article 14. Fiscalitat i seguretat social   
Serà aplicable el Reial Decret 1493/2011 pel qual es regulen els termes i les condicions d'inclusió dels becaris Talent 2015 en el Règim General de la Seguretat Social. En tot allò que no es detalle en el reial decret mencionat, es regirà pel que s'establisca en la Llei General de la Seguretat Social.   
Respecte a la fiscalitat de la beca serà aplicable la Llei 35/2006, de 28 de novembre, de l'Impost sobre la Renda de les Persones Físiques.  
  
Article 15. Empreses i entitats de destinació  
15.1. En el programa de Beques Talent 2015 podran participar com a entitats de destinació les empreses i entitats que reunisquen els requisits següents:  
- Comptar amb domicili social en la Comunitat Valenciana.  
- Comptar amb projecte d'internacionalització empresarial en l'exterior.  
- En el cas d'empreses, disposar d'implantació física (filial o sucursal) en l'estranger.  
- Estar al corrent amb l'IVACE en el pagament dels servicis i accions organitzades per este Institut.  
- Trobar-se al corrent en les seues obligacions fiscals i amb la Seguretat Social.  
- No incórrer en cap de les causes d'inhabilitació previstes en l'article 13 de la Llei 38/2003, de 17 de novembre, General de Subvencions, la qual cosa acreditaran per mitjà de declaració responsable.  
15.2. Les empreses interessades hauran de presentar les seues solicituds en línia en la pàgina web d'IVACE. Vistes les solicituds presentades, l'Àrea de Promoció Internacional verificarà el compliment dels requisits establits en este article per les empreses i entitats que es presenten, i requerirà la seua esmena quan corresponga.   
15.3. Vist l'informe de l'Àrea de Promoció Internacional, la directora adjunta de l'IVACE (Unitat IVACE Internacionalització) dictarà una resolució aprovant o desestimant l'adhesió de les distintes empreses i entitats al programa de Beques Talent 2015 en la seua condició d'entitats de destinació.  
L'IVACE facilitarà a les empreses/entitats seleccionades la relació de becaris que hagen superat les proves. Després d'un procés d'entrevistes individualitzades entre les empreses/ entitats i els candidats que millor s'han ajustat a les necessitats d'aquella, l'empresa/entitat prendrà la decisió definitiva de comú acord amb el candidat seleccionat.  
  
15.4. Amb les entitats i empreses en què després del procés de selecció el becari o becària vaja a desenrotllar la seua beca es firmarà el corresponent acord de colaboració entre esta i l'IVACE.  
L'empresa/entitat de destinació haurà de posar a disposició del becari o de la becària l'estructura i els mitjans materials necessaris perquè puga desenrotllar la seua beca de forma adequada. Així mateix, haurà de tindre un pla d'activitats estructurat amb les funcions i activitats a desenrotllar pel becari o la becària durant la seua estada en l'empresa integrant-lo o integrant-la obligatòriament en la seua àrea d'internacionalització.  
L'empresa/entitat de destinació designarà un tutor o una tutora permanent per a la supervisió de la formació i compliment dels objectius de la beca i que facilite la seua adaptació en l'empresa. L'IVACE junt amb el tutor designat o la tutora designada per l'empresa vetlarà per l'adequat desenrotllament del programa formatiu.  
  
  
DISPOSICIÓ FINAL  
  
Primera  
Es faculta el director general de l'IVACE perquè dicte les resolucions necessàries per al desenrotllament, eficàcia i execució de la present convocatòria.  
  
Segona  
Esta resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 16 de gener de 2015.- El president de l'IVACE: Máximo Buch Torralva.  
  
  
  
ANNEX  
Beques Talent 2015  
  
Criteris per al càlcul dels complements de destinació   
Les Beques Talent 2015 preveuen períodes formatius tant en la Comunitat Valenciana com en l'exterior. Durant la seua estada en la Comunitat Valenciana el becari o la becària percep una dotació econòmica bàsica l'import de la qual és 12.020,00 euros anuals. Per equiparació amb el nivell de vida del país en què desenrotllarà la beca i aconseguir una bona adaptació a les necessitats econòmiques i a la realitat de cada destinació, el becari o la becària que es desplace a l'exterior per al desenrotllament de la beca percebrà una aportació addicional denominada complement de destinació.  
1. Els criteris a tindre en compte a l'hora de realitzar el càlcul dels complements de destinació són els següents:  
1.1. El nivell de vida de cada un dels països de destinació on es desenrotllarà la beca. Per a això es tindran en compte els informes publicats per entitats econòmiques o financeres sobre els nivells de vida dels diferents països.  
1.2. Característiques del país en funció de les necessitats de lloguer d'habitatge en zones centre o residencials, així com les necessitats de transport.   
1.3. Les consideracions manifestades pels delegats de la xarxa d'oficines en l'exterior.  
1.4. Les experiències de becaris de promocions anteriors en relació amb la suficiència o no de les dotacions per a cada destinació.   
En funció dels criteris mencionats, la quantia dels complements de destinació oscilarà entre 14.000 - y 6.000 ?.  
En funció dels mencionats criteris, els complements de destinació anuals seran els següents:  
  
Destinació Import del complement de destinació 2015  
Moscou 14.000 -  
Tòquio 14.000 -  
Londres 12.000 -  
Nova York 12.000 -  
Sydney 12.000 -  
Atlanta 10.000 -  
Pequín 10.000 -  
La Costa de Marfil 10.000 -  
Dubai 10.000 -  
Estocolm 10.000 -  
Hèlsinki 10.000 -  
Hong Kong 10.000 -  
Johanesburg 10.000 -   
Los Angeles 10.000 -  
Milà 10.000 -  
París 10.000 -  
Brussel·les 10.000 -  
Singapur 10.000 -  
Tel Aviv 10.000 -   
Washington 10.000 -  
Florida 10.000 -  
Munic 10.000 -  
San Francisco 10.000 -  
Berna 9.000 -  
La Haia 9.000 -  
Mumbai 9.000 -  
Seul 9.000 -  
Brasil 8.000 -  
Bucarest 8.000 -  
Dublín 8.000 -  
Istanbul 8.000 -  
Manila 8.000 -  
Mèxic 8.000 -  
Nova Delhi 8.000 -  
Praga 8.000 -  
Roma 8.000 -  
Xangai 8.000 -  
Taipei 8.000 -  
Bogotà 8.000 -  
Lima 8.000 -  
Santiago De Xile 8.000 -  
Varsòvia 7.000 -  
Vietnam 7.000 -  
Djakarta 7.000 -  
Alger 6.000 -  
Budapest 6.000 -  
Casablanca 6.000 -  
Costa Rica 6.000 -  
Chengdu 6.000 -  
Guangzhou 6.000 -  
Lituània 6.000 -  
Panamà 6.000 -  
Sofia 6.000 -  
  
  
\* El tribunal seleccionador es reserva el dret a modificar o incorporar noves destinacions i complements de destinació en funció del desenrotllament de la convocatòria de beques.